2025 m. \_\_\_\_\_\_\_\_\_ d. paslaugų pirkimo

pardavimo sutarties Nr. IVK1-

1 priedas

**TECHNINĖ SPECIFIKACIJA**

1. **Perkamos paslaugos:** metodinių leidinių, skirtų ikimokyklinio ir bendrojo ugdymo mokyklų pedagogams, leidybos paslaugos (toliau – paslaugos), kurias sudaro leidinių dizaino sukūrimas, teksto redagavimas ir maketavimas.
2. **Preliminarios paslaugų apimtys:** 5 leidinių leidybos paslaugos.
3. **Paslaugų suteikimo terminai:** bendras paslaugų suteikimo terminas - 11 mėn. nuo sutarties įsigaliojimo dienos, paslaugų užsakymų terminai detalizuoti 8 punkte
4. Paslaugos perkamos įgyvendinant 2021–2027 metų Europos sąjungos fondų investicijų programos (ESF+) finansuojamą projektą „Įtrauktis: visiems ir kiekvienam“ Nr. 10-054-P-0001 (toliau – projektas). Viena iš šio projekto veiklų yra metodinių rekomendacijų pedagoginiams darbuotojams aktualiomis temomis rengimas ir leidyba. Perkančioji organizacija visas parengtas metodines rekomendacijas išleis skaitmeniniu formatu ir talpins portale emokykla.lt.
5. Vykdomas žaliasis pirkimas, vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu[[1]](#footnote-1), t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
6. Vykdomas socialiai atsakingas pirkimas, nes pirkimo objektui taikomi Lietuvos Respublikos gaminių ir paslaugų prieinamumo reikalavimų įstatyme nustatyti reikalavimai elektroninėms knygoms, t. y. turi atitikti šiuos pagrindinius prieinamumo kriterijus:
   1. turėti galimybę naudotis **ekrano skaitytuvais** ar kitomis pagalbinėmis technologijomis;
   2. užtikrinti **teksto keitimo galimybes**;
   3. būti **naviguojamos klaviatūra**;
   4. pateikti **alternatyvų turinį**.
7. **Paslaugų techninės savybės:**
   1. Vieno leidinio apimtis – apie 50 tūkst. spaudos ženklų, galima paklaida apie 20 proc. Leidinio formatas – A4, spalvingumas 4+4.
   2. Kiekvienas leidinys turi turėti ISBN, kurį tiekėjas turės paimti perkančiosios organizacijos vardu.
   3. Parengti leidiniai turi atitikti Lietuvos Respublikos gaminių ir paslaugų prieinamumo reikalavimų įstatyme elektorinėms knygoms nustatytus prieinamumo reikalavimus.
   4. Leidiniuose turi būti nurodytas projekto pavadinimas ir finansavimo šaltinis, naudojamas perkančiosios organizacijos logotipas ir 2021–2027 m. ES investicijų programos (ESF+) logotipas.
8. **Reikalavimai metodinių leidinių dizainui, redagavimui ir maketavimui.**
   1. Tiekėjas, atsižvelgdamas į leidinių tematiką ir paskirtį, turi parengti bendrą leidinių dizainą ir pasiūlyti perkančiajai organizacijai pasirinkti iš ne mažiau kaip 3 variantų bei sukurti turinį atspindinčius viršelius ir pateikti perkančiajai organizacijai jų vizualizaciją (ne mažiau kaip po 3 variantus kiekvienam leidiniui).
   2. Tiekėjas turi suredaguoti leidinio tekstą (*Word* dokumentas ir maketas), t. y. ištaisyti rašybos, skyrybos, kalbos stiliaus ir gramatikos klaidas, suderinti specifinės terminologijos vartojimą, pateikti perkančiajai organizacijai suredaguotą tekstą derinti.
   3. Tiekėjas turi pasiūlyti perkančiajai organizacijai ne mažiau kaip 3 kiekvieno leidinio skirtingus maketavimo pavyzdžius, iš kurių perkančioji organizacija galėtų išsirinkti.
   4. Tiekėjas turi sumaketuoti leidinius, perkeldamas / perpiešdamas *Word* dokumente esančias lenteles, grafikus, schemas, paveikslėlius.
   5. Leidiniai turi būti parengti *PDF* formatu, skirtu elektroninei leidybai.
   6. Tiekėjas turi pateikti perkančiajai organizacijai visų leidinių elektroninius variantus atviru formatu, kad ateityje perkančioji organizacija galėtų juos naudoti redagavimui ar spausdinimui.
   7. Kuriant viršelius ir metodinių priemonių dizainą privaloma laikytis Lietuvos Respublikos autorių teisių ir gretutinių teisių įstatymo.
9. **Paslaugų teikimo sąlygos ir terminai.**
   1. Per 1 darbo dieną nuo sutarties įsigaliojimo dienos perkančioji organizacija perduos tiekėjui 3 (trijų) leidinių tekstus *Word* formatu. Likusios paslaugos pagal sutartį bus užsakomos pagal poreikį, užsakymus pateikiant tiekėjo nurodytu el. paštu.
   2. Užsakymai laikomi gautais po 24 (dvidešimt keturių) valandų nuo užsakymo pateikimo.
   3. Tiekėjas turi patvirtinti užsakymo gavimą el. paštu per 24 (dvidešimt keturias) valandas ir nurodyti preliminarią užsakymo vykdymo trukmę.
   4. Tiekėjas nuo užsakymo patvirtinimo raštu (el. paštu) paslaugas turi suteikti per 2 (du) mėn. arba bendru sutarimu (el. paštu) patvirtintais terminais.
   5. Tiekėjas atsako už tai, kad paslaugoms suteikti panaudota medžiaga nepažeistų trečiųjų šalių teisių ir teisėtų interesų.
   6. Leidinys laikomas parengtu, kai perkančioji organizacija raštu (el. paštu) patvirtina, kad paslaugos suteiktos tinkamai.
   7. Kilus klausimų tiekėjas turi konsultuotis su perkančiosios organizacijos atstovais, nedelsiant informuoti (telefonu ar el. paštu) apie kylančius paslaugų teikimo sunkumus ar trikdžius, perkančiajai organizacijai paprašius (el. paštu) per 2 d. d. informuoti apie paslaugų teikimo eigą.
10. **Reikalavimai atsiskaitymams.**
    1. Už tinkamai suteiktas paslaugas apmokama už kiekvieno leidinio parengimo paslaugas atskirai.
    2. Perdavimo–priėmimo aktas teikimas tik perkančiajai organizacijai el. paštu patvirtinus, kad leidinio paslaugos suteiktos tinkamai.
    3. Pasirašius priėmimo perdavimo aktą visi sutarties vykdymo metu užfiksuoti paslaugos teikimo rezultatai ir su jais susijusios teisės, įgytos vykdant Sutartį, įskaitant visas Lietuvos Respublikos autorių teisių ir gretutinių teisių įstatymo 15 str. nurodytas autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, tampa perkančiosios organizacijos nuosavybe, kurią perkančioji organizacija gali naudoti, publikuoti, perleisti, adaptuoti ar perduoti, kaip mano esant tinkama, be jokių geografinių ar kitų apribojimų. Be išankstinio raštiško perkančiosios organizacijos sutikimo Paslaugų teikėjas negali publikuoti straipsnių apie paslaugas ir (ar) atskleisti iš perkančiosios organizacijos gautos informacijos. Paslaugų teikėjas garantuoja nuostolių atlyginimą perkančiajai organizacijai dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, jei toks pažeidimas įvyktų dėl perkančiosios organizacijos kaltės.
    4. Pasirašius perdavimo–priėmimo aktą, teikiama sąskaita faktūra.

\_\_\_\_\_\_\_\_\_\_\_

1. Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, **elektroniniai leidiniai ar elektroninės knygos.** [↑](#footnote-ref-1)